पहले मोहल्‍ले में हर बड़े को हक था कि वो अपने से छोटे को गलत काम करते देख्‍ो तो उसे रोके, समझाए, डांटे या मारे। इस अधिकार का निसंकोच प्रयोग किया जाता था और छोटा कभी उस बड़े की शिकायत कहीं नहीं करता था। मगर आज, यदि आप ऐसा कर बैठे तो अपनी सलामती के लिए ईश्वर से दुआ भी मांगे। अक्‍सर मोहल्‍ले में एकाध बुआ, ताऊ ऐसे होते थे जिनसे सब डरते थे। पढ़े लिखों का अलग सम्‍मान होता था, मगर आज पारिवारिक विघटन के कारण सब कुछ नष्‍ट सा हो गया है। हर गली मोहल्‍ले के मुहाने पर स्‍थानीय दादाओं का राज चलता है। बच्‍चियों, महिलाओं का घर से निकलना मुश्‍किल हो रहा है, किस युग में जी रहे हैं हम, कौन है इसके लिए जिम्‍मेदार ? कहां गये वो दिन जब मोहल्‍ले की नाक व्‍यक्‍तिगत नहीं सामूहिक नाक हुआ करती थी।